**ՏԵՂԵԿԱՆՔ - ՀԻՄՆԱՎՈՐՈՒՄ**

**ԹԱԼԻՆ ՀԱՄԱՅՆՔԻ ՈՒՍԱՆՈՂՆԵՐԻՆ ՈՒՂԵՎԱՐՁԻ ՄԱՍՆԱԿԻ**

**ՓՈԽՀԱՏՈՒՑՈՒՄ ՏՐԱՄԱԴՐԵԼՈՒ ՎԵՐԱԲԵՐՅԱԼ**

Թալին համայնքի ավագանու քննարկմանը ներկայացվող որոշման նախագիծը մշակվել է «Տեղական ինքնակառավարման մասին» ՀՀ օրենքի 10-րդ հոդվածի 10-րդ մասով և Թալին համայնքի ավագանու 11․02․2025թ-ի N 03-Ն որոշմամբ հաստատված՝ Թալին համայնքի կամավոր խնդիրները ու դրանց լուծմանն ուղղված սեփական լիազորությունները սահմանելու և իրականացնելու կարգի 8-րդ կետի 12-րդ կետով սահմանված կարգավորումների համատեքստում։

**Իրավական ակտի ընդունման նպատակը և կարգավորման անհրաժեշտությունը.**

Նախագծով նախատեսվում էԹալին համայնքի ուսանողներին Թալին-Երևան և Երևան-Թալին երթուղու ուղեվարձի 50%-ի կամ յուրաքանչյուր ուղղությամբ 500 դրամի չափով փոխհատուցում տրամադրել, համայնքի ուսանողներին աջակցելու նպատակով։

Ելնելով վերոգրյալից, համայնքի ավագանու քննարկմանն է ներկայացվում Թալին համայնքի ուսանողներին ուղեվարձի մասնակի փոխհատուցում տրամադրելու վերաբերյալ ավագանու որոշման նախագիծը։

**Իրավական ակտի ընդունման կապակցությամբ այլ իրավական ակտերի ընդունման անհրաժեշտության մասին.**   
Ավագանու որոշման նախագծի ընդունումն այլ իրավական ակտերի ընդունման կամ փոփոխություններ կատարելու անհրաժեշտություն չի առաջացնում:

**Իրավական ակտի ընդունման կապակցությամբ  բյուջեում եկամուտների և ծախսերի ավելացման կամ նվազեցման մասին.**   
Ավագանու որոշման նախագծի ընդունման դեպքում նախատեսվում է համայնքի բյուջեում ծախսերի էական ավելացում:

**Նախագծով առաջարկվող կարգավորումների բնույթն ու նպատակը.**

Նախագիծը կրում է անհատական բնույթ, քանի որ պարունակում է վարքագծի կանոն կամ առաջացնում է փաստական հետևանքներ և վերաբերում է միայն դրանում անհատապես նշված անձանց։

**Իրավական ակտի կիրառման դեպքում ակնկալվող արդյունքը.**

Նախագծի ընդունման արդյունքում ակնկալվում է համայնքային ծառայությունների մատուցման որակի բարելավում և աջակցություն համայնքի ուսանողներին։